کنیادا سس ساییمی سونا یاخلاشیلیرکن موخالیفتین پرزیدنت‌لیک نامیزدی رایلا اودینگا، سئچیم‌لرین هکلندیغینی ادعا ائتدی.
پایتخت نایروبی‌ده مطبوعات آچیقلاماسی ائدن اودینگا، هکرلرین سئچیم‌لره گون‌لر قالمیش قاچیریلدیق‌دان سونرا اؤلدورولن سئچیم کومیسیونو مسئولو کریس مساندون‌ون شخصیت کارتینی ایستیفاده ائده‌رک الکترون سئچیم سیستمینه سیزدیق‌لارینی و وئری تابانیندا سهو یارادا‌راق سئچیم‌لری هکل ائدیکلرینی ادعا ائتدی.
اودینگا، بو آنا قدر آچیق‌لانان بوتون نتیجه‌لری ده "بؤیوک و گئنیش ساختاکارلیق" اولا‌راق آدلاندیردی.
کنیا موستقیل سئچیم و سرحدلر کومیسیونون‌دان (IEBC) موضوعیلا باغلی آچیقلاما گؤزلدیگینی دیله گتیرن اودینگا، اؤزونو دستکله‌ین‌لره بو آن اوچون اعتدال چاغیریشی ائتدی.
عمومی سئچیم‌لره گون‌لر قالمیش اورتا‌دان ایتن کنیا موستقیل سئچیم و سرحدلر کومیسیونو معلومات و علاقه تکنولوژی‌لری واحیدی مودیر کؤمکچی‌سی کریس مساندو، 31 ژوئیه‌ده اؤلو اولا‌راق تاپیلمیشدی.
کومیسیون مسئولونون اؤلومون‌دن سونرا یایینلانان اوتوپسی راپوروندا مساندونون ایشگنجه ائدیله‌رک اؤلدورولدوگو ایفاده ائدیلمیشدی.
سس ساییمیندا سونا یاخلاشیلیرکن کنیا موستقیل سئچیم و سرحدلر کومیسیونونون اؤلکه‌ ده عمومی 40 مین 883 سس وئرمه مرکزی‌نین یوزده 85ینی گئدن پرزیدنت نتیجه‌لرینه گؤره موجود کنیا دولت باشقانی اوهورو کنیاتانین یاریشی آچیق آرا قاباقدا آپاردیغی گؤرونور.
بونا گؤره کنیاتا، بو آنا قدر 7 میلیون 757 مین سس (یوزده 54،4)، رقیبی اودینگا ایسه 6 میلیون 380 مین سس (یوزده 44،74) آلدی.
